醉思乡王粲登楼・醉春风
作者：郑光祖
朝代：元

paragraphs: 我本是未入庙堂臣，倒做了不着坟墓鬼。
想先贤多少困穷途，王粲也我道来命薄的不似你，你！我比那先进何及，想昔人安在，（带云）小生三十岁也，（唱）我可甚么后生可畏。
（云）说话中间，可早来到也。
楼下的报复去，王粲来了也。
（从人报科）报的东人得知，王仲宣来了也。
（许达云）道有请。
（见科，云）仲宣请。
（做上楼科）（诗云）欲穷千里目，（正末云）更上一层楼。
（许达云）家童将酒过来，仲宣，蔬食薄味，不堪供奉，请满饮此杯。
（正末云）敢问安道，此楼何人盖造？（许达云）仲宣不问，许达也不道，此楼是先父许士谦盖造。
（正末云）因何造此？（许达云）因四方官宦，到此无可玩赏，故建此楼。
（诗云）一座高楼映市廛，玉栏十二锁秋烟。
卷帘斜眺天边月，举眼遥观日底仙。
九酝酒光斟琥珀，三山鸾凤舞翩跹。
停杯畅饮才歌罢，倒卧身躯北斗边。
（正末诗云）安道，你看危楼高百尺，手可摘星辰。
不敢高声语，恐惊天上人。
（唱）。